Kamu bisa jelasin ke aku soal Sissy Priscillia dalam bahasa jawa?

Sissy Priscillia (). Sissy Priscillia punika salah satunggaling modhel saha juru main sinétron Indonésia.

Sissy sampun dados modhél nalika isih nem. Sissy dados modhél nalika umuripun taksih 13 taun. Sissy ugi naté dados Juara II Model Kawanku nalika warsa 1999. Namanipun Sissy lajeng misuwur nalika akting dados tiyang éstri ingkang radi bodho wonten ing filem layar lebar Ada Apa dengan Cinta? nalika warsa 2002. Wonten ing filem punika, Sissy akting kaliyan Milly. Milly punika salah satunggaling kanca raketipun Cinta ingkang dipunperanaken déning Dian Sastrowardoyo, paraga baku wonten ing filem punika. Kajawi akting wonten ing filem, Sissy ugi naté akting wonten ing sinétron kados ta sinétron kanthi irah-irahan Borju saha So What Gitu Loh.

Sissy punika gadhah idhola ingkang namanipun Frank Sinatra. Kajawi akting, Sissy punika ugi gadhah bakat nyanyi. Sissy ugi naté nyanyi dhuet kaliyan penyanyi Nugie wonten ing salah satunggaling album Nugie, ingkang irah-irahanipun Sampai Mati Cinta Padamu. Sissy ugi naté nyanyi nalika yuswanipun 11 taun. Nalika samanten Sissy dados anggotanipun grup vokal Bocah Reggae.

Sissy sampun dangu boten akting amargi ngrampungaken kuliyah desainer wonten ing Esmod International Jakarta wiwit warsa 2003 saha lulus ing warsa 2006. Sissy lajeng akting wonten ing filem layar lebar Cintapuccino nalika warsa 2007.

Nalika tanggal 10 Juli 2010 Sissy nikah kaliyan Rifat Sungkar.